Document ID: 32006D0802

KOMISIJAS LĒMUMS
(2006. gada 23. novembris),
ar ko apstiprina plānus par klasiskā cūku mēra izplatības apkarošanu savvaļas cūku vidū un par savvaļas cūku un saimniecībās turēto cūku ārkārtas vakcināciju pret klasisko cūku mēri Rumānijā
(izziņots ar dokumenta numuru K(2006) 5426)
(Dokuments attiecas uz EEZ)
(2006/802/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Bulgārijas un Rumānijas Pievienošanās līgumu, un jo īpaši tā 4. panta 3. punktu,
ņemot vērā Bulgārijas un Rumānijas Pievienošanās aktu, un jo īpaši tā 42. pantu,
ņemot vērā Padomes 2001. gada 23. oktobra Direktīvu 2001/89/EK par Kopienas pasākumiem klasiskā cūku mēra kontrolei (1), un jo īpaši tās 16. panta 1. punkta otro daļu, 19. panta 3. punkta otro daļu un 20. panta 2. punkta ceturto daļu,
tā kā:
(1)
Ar Direktīvu 2001/89/EK tika ieviesti obligātie Kopienas pasākumi klasiskā cūku mēra kontrolei. Šie pasākumi ietver noteikumu, ka dalībvalstīm pēc apstiprināta savvaļas cūku sākotnējā saslimšanas gadījuma ar klasisko cūku mēri Komisijai ir jāiesniedz šīs slimības apkarošanas pasākumu plāns. Turklāt šie pasākumi paredz savvaļas cūku un saimniecībās turēto cūku ārkārtas vakcināciju.
(2)
Rumānijā 2006. gadā tika konstatēta savvaļas cūku un cūku saimniecībās turēto cūku saslimšana ar klasisko cūku mēri.
(3)
Ņemot vērā Rumānijas pievienošanos, Kopienas līmenī jānosaka pasākumi attiecībā uz situāciju saistībā ar klasisko cūku mēri šajā valstī.
(4)
Rumānija ir ieviesusi programmu klasiskā cūku mēra uzraudzībai un kontrolei visā valsts teritorijā. Šī programma joprojām tiek turpināta.
(5)
Turklāt Rumānija 2006. gada 27. septembrī iesniedza Komisijai apstiprināšanai plānu klasiskā cūku mēra izplatības apkarošanai savvaļas cūku vidū un plānu savvaļas cūku ārkārtas vakcinācijai pret klasisko cūku mēri visā Rumānijas teritorijā.
(6)
Turklāt 2006. gada 27. septembrī Rumānija iesniedza Komisijai ārkārtas vakcinācijas plānu cūku vakcinācijai lielās cūku saimniecībās ar marķētu vakcīnu un ārkārtas vakcinācijas plānu cūku vakcinācijai mazās cūku saimniecībās ar dzīvu novājinātu standarta vakcīnu.
(7)
Komisija izskatīja šos Rumānijas iesniegtos plānus un atzina, ka tie atbilst Direktīvas 2001/89/EK prasībām.
(8)
Dzīvnieku veselības labad Rumānijai jānodrošina šo pasākumu efektīva īstenošana, jo īpaši, izveidojot pilnībā darboties spējīgus valsts un vietējos slimības kontroles centrus, kā paredzēts 2006. gada 27. septembrī iesniegtajos plānos.
(9)
Endēmiskā klasiskā cūku mēra dēļ Rumānijas teritorijā Komisija pieņēma Komisijas 2006. gada 14. novembra Lēmumu 2006/779/EK par dzīvnieku veselības pārejas pasākumiem attiecībā uz klasisko cūku mēri Rumānijā (2), ko piemēro no dienas, kad spēkā stājas Bulgārijas un Rumānijas Pievienošanās līgums.
(10)
Lēmumā 2006/779/EK noteiktie pasākumi cita starpā aizliedz nosūtīt cūkgaļu, cūkgaļas produktus un cūkgaļu saturošus izstrādājumus no Rumānijas uz citām dalībvalstīm. Tādēļ šāda gaļa un produkti jāmarķē ar īpašu marķējumu. Tāpēc ir lietderīgi svaigu gaļu, kas iegūta no cūkām, kuras vakcinētas ārkārtas vakcinācijas laikā saskaņā ar šo lēmumu, marķēt ar to pašu marķējumu un paredzēt noteikumus par šādas gaļas laišanu tirgū.
(11)
Ņemot vērā Rumānijas pievienošanos, šajā lēmumā paredzētie pasākumi jāapstiprina kā pārejas pasākumi, ko piemēro deviņus mēnešus, sākot no pievienošanās dienas.
(12)
Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Plāns klasiskā cūku mēra izplatības apkarošanai savvaļas cūku vidū
Rumānijas 2006. gada 27. septembrī Komisijai iesniegtais plāns, lai apkarotu klasiskā cūku mēra izplatību savvaļas cūku vidū pielikuma 1. punktā noteiktajos apgabalos, ir apstiprināts.
2. pants
Plāns savvaļas cūku ārkārtas vakcinācijai pret klasisko cūku mēri
Rumānijas 2006. gada 27. septembrī Komisijai iesniegtais plāns savvaļas cūku ārkārtas vakcinācijai pret klasisko cūku mēri pielikuma 2. punktā noteiktajos apgabalos ir apstiprināts.
3. pants
Plāns cūku ārkārtas vakcinācijai pret klasisko cūku mēri ar marķētu vakcīnu cūku saimniecībās
Rumānijas 2006. gada 27. septembrī Komisijai iesniegtais plāns cūku ārkārtas vakcinācijai pret klasisko cūku mēri ar marķētu vakcīnu cūku saimniecībās pielikuma 3. punktā noteiktajos apgabalos ir apstiprināts.
4. pants
Plāns cūku ārkārtas vakcinācijai pret klasisko cūku mēri ar dzīvu novājinātu standarta vakcīnu cūku saimniecībās
Rumānijas 2006. gada 27. septembrī Komisijai iesniegtais plāns cūku ārkārtas vakcinācijai pret klasisko cūku mēri ar dzīvu novājinātu standarta vakcīnu cūku saimniecībās pielikuma 4. punktā noteiktajos apgabalos ir apstiprināts.
5. pants
Rumānijas pienākumi attiecībā uz cūkgaļu
Rumānija nodrošina, ka cūkgaļu, kas iegūta no cūkām, kuras:
a)
vakcinētas ar marķētu vakcīnu saskaņā ar 3. pantu, laiž tikai vietējā tirgū un nesūta uz citām dalībvalstīm;
b)
vakcinētas saskaņā ar 3. un 4. pantu, marķē ar īpašu veselības vai identifikācijas marķējumu, ko nevar sajaukt ar Kopienas zīmogu, kas minēts Lēmuma 2006/779/EK 4. pantā;
c)
vakcinētas ar dzīvu novājinātu standarta vakcīnu saskaņā ar 4. pantu, paredz tikai privātam vietējam patēriņam vai ražotāja veiktai tiešai piegādei nelielā apjomā gala patērētājam vai vietējam tirgum tajā pašā pašvaldībā, un nesūta uz citām dalībvalstīm.
6. pants
Rumānijas pienākums sniegt informāciju
Rumānija nodrošina, ka Komisijai un dalībvalstīm katru mēnesi tiek sniegta šāda informācija par cūku ārkārtas vakcinācijas plānu īstenošanu, kā paredzēts 3. un 4. pantā:
a)
vakcinēto cūku skaits, izmantotās vakcīnas devu skaits un to saimniecību skaits, kurās šādas cūkas vakcinētas;
b)
nokauto cūku skaits un to kautuvju saraksts, kurās šīs cūkas nokautas;
c)
to uzraudzības pārbaužu skaits un veids, kas veiktas vakcinācijas kontroles nolūkos, un šo pārbaužu rezultāti.
7. pants
Rumānijas atbilstības pasākumi
Rumānija veic vajadzīgos pasākumus, lai pildītu šo lēmumu, un šos pasākumus publicē. Rumānija par to nekavējoties informē Komisiju.
8. pants
Piemērojamība
Šo lēmumu piemēro, stājoties spēkā Bulgārijas un Rumānijas Pievienošanās līgumam, un no dienas, kad tas stājas spēkā.
To piemēro deviņus mēnešus.
9. pants
Adresāts
Šis lēmums ir adresēts dalībvalstīm.
Briselē, 2006. gada 23. novembrī

Labels: 0
18
20
6